Tasekla-a tebda-d s tewsatin n timawit am tmedyazt, tamacahut, inzan d lemɛun lḥunt seg yimi ɣer tmazuɣt imi i d-yettawin ɣef laɛwayed d wansayen d wayen akk yettidir umdan deg tudert-is, yerra lwelha-s ɣer tewsatin-agi n tsekla, yesqedec-itent akken iwata di tudert-is, deg-sent i yettaf iman-is ; tikwal yis-sent i d-yemmal tikta-s d tmusniwin-ines, tikwal yesselmad, yettrebbi yis-sent, tikwal ttilint as-d d annar i turart d usedhu. Agdud amaziɣ yettunaḥsab seg yigduden iqburen yuɣen tunti s tewseɛ di ṣṣenf-agi n tsekla timawit. Akken I d-yura DJELLAOUI Mohammed:  Tigemmi i d as-d-gan leqrun ddan-d deg-s uluf tewsatin-agi. Tasuta tettak-itent-id i tayeḍ almi i dwwḍen tizi n wassa 1, akken daɣen i d-yura IMARAZENE Moussa: Yal yiwen icudd ɣer wiyiḍ xerṣum ula di timawit, acku tasekla-agi akken ma tella tettruḥu seg yimi ɣer tmezuɣt. D ayagi i tt-iǧǧan tezger idurar d yissafen, ussan d yiseggasen akken ad taweḍ si lǧil ɣer wayeḍ 2 .Tasekla-agi tamensayt tesɛa aṭas n tewsatin-agi timensayin sɛant azal meqqren deg tmetti taqbaylit akken i d-yurra HADDADOU Mohend Akli:  Deg umezruy n yimaziɣen, Ibn kheldoun yura-d d akken imaziɣen ḥekkun tiwsatinnsen tili ččuren idlisen 3. Tasekla taqbaylit telha-d deg ubrid n timawit almi d asmi i tekcem ɣer tira. Tesɛa tirmit, anda tekcem tasga, ulac ccmini ur yettilin ara dinigi ɣef tmucuha i yellan d tawil n ttrebga n yigerdan, tamedyazt gan-as azal imedyazen-nneɣ imeqqranen d tawin-tt-id seg yimi ɣer tmezuɣt dɣa d anecta-a i yeǧǧan aḥric ameqqran seg-s iruḥ, rran fell-asent akal.